6.2.2023.
LV
Eiropas Savienības Oficiālais Vēstnesis
C 45/27
Informācija par procesu EUIPO Strīdus preču zīmes īpašniece: otra procesa EUIPO Apelācijas padomē dalībniece Attiecīgā strīdus preču zīme: Eiropas Savienības vārdiska preču zīme “Haus & Grund” – Eiropas Savienības preču zīme Nr. 7 161 052 Process EUIPO: spēkā neesamības atzīšanas process Apstrīdētais lēmums: EUIPO Apelācijas piektās padomes 2022. gada 26. oktobra lēmums lietā R 84/2022-5
Prasījumi Prasītājas prasījumi Vispārējai tiesai ir šādi: — atcelt apstrīdēto lēmumu; — noteikt EUIPO pienākumu Eiropas Savienības vārdisku preču zīmi Nr. 7 161 052 “Haus & Grund” izslēgt no Eiropas Savienības preču zīmju reģistra attiecībā uz visām precēm un pakalpojumiem, kas ietilpst 9., 16., 35., 36., 38., 42., 45. klasē, proti: 9. klase: datu uzglabāšanas līdzekļi, datoru programmatūra ēku, iekārtu un aprīkojuma iegādei, pārdošanai, pārvaldībai, nomai, būvniecībai un apsaimniekošanai; 16. klase: iespieddarbi; 35. klase: reklāma; uzņēmējdarbības vadība; uzņēmumu pārvaldīšana; konsultāciju sniegšana uzņēmējdarbībā; biroja darbi; paziņojumu, tostarp tiesas spriedumu un nolēmumu, kā arī jebkāda veida normu izpēte, vākšana, sistēmiska apkopošana; 36. klase: nekustamie īpašumi; ekspertīzes atzinumi apdrošināšanas, finanšu, nekustamo īpašumu un naudas darījumu jomās; 38. klase: paziņojumu, tostarp tiesas spriedumu un nolēmumu, kā arī jebkāda veida normu piegāde; 42. klase: tehniski eksperta atzinumi; tehniskas konsultācijas; datoru programmatūras ēku, iekārtu un aprīkojuma iegādei, pārdošanai, nomai, būvniecībai, pārvaldībai un apsaimniekošanai izstrāde; datoru programmatūras nekustamā īpašuma un aprīkojuma darbības, rentabilitātes, izmantošanas, mārketinga un vērtības saglabāšanas optimizēšanai izstrāde; 45. klase: juridiskie pakalpojumi; — piespriest EUIPO atlīdzināt tiesāšanās izdevumus.
Izvirzītie pamati: — Eiropas Parlamenta un Padomes Regulas (ES) 2017/1001 59. panta 1. punkta a) apakšpunkta, lasot to kopsakarā ar 7. panta 1. punkta c) apakšpunktu, pārkāpums; — Eiropas Parlamenta un Padomes Regulas (ES) 2017/1001 59. panta 1. punkta a) apakšpunkta, lasot to kopsakarā ar 7. panta 1. punkta b) apakšpunktu, pārkāpums.